**Osnovna škola Side Košutić**

**Radoboj**

Klasa: 400-01/23-01/2

Urbroj: 2140-78-23-04

Radoboj, 08. ožujka 2023.

**OBRAZLOŽENJE IZVJEŠTAJA O IZVRŠENJU FINANCIJSKOG PLANA**

**ZA 2022. GODINU**

Odredbama čl. 89. Zakona o proračunu (NN144/21) propisana je obaveza izrade i donošenja polugodišnjeg i godišnjeg izvještaja o izvršenju financijskog plana.

**OPĆI DIO**

Iz općeg dijela – sažetka prihoda i rashoda vidljivo je da su u izvještajnom razdoblju ostvareni ukupni prihodi u iznosu od 6,556.692,32 kn, što iznosi 99,51% prihoda u odnosu na plan.

Prihodi poslovanja ostvareni su u iznosu od 6,556.692,32 kn, a prihodi od prodaje nefinancijske imovine u iznosu od 254,56 kn.

U istom razdoblju ukupni rashodi iznose 6,559.159,92 kn – 98,39% u odnosu na plan.

Rashodi poslovanja iznose 6,477.858,37 kn, dok rashodi za nabavu nefinancijske imovine iznose 81.301,55 kn.

Razlika rashoda nad prihodima – manjak prihoda u obračunskom razdoblju iznosi 2.467,60 kn.

Preneseni višak prihoda iz prethodnih godina iznosi 77.121,94 kn.

**POSEBNI DIO**

**Prihodi poslovanja**

*Opći prihodi i primici*

Opći prihodi i primici obuhvaćaju prihode ostvarene iz nadležnog proračuna za financiranje rashoda poslovanja u iznosu od 312.677,21 kn i dopunska sredstva – namjenske prihode iz nadležnog proračuna u iznosu od 110.594,29 kn (natjecanja, Projekt Zalogajček, e-tehničar, građanski odgoj i sl.)

U okviru ovih prihoda obuhvaćeni su i kapitalni prijenosi između proračunskih korisnika istog proračuna – sredstva ostvarena kroz Dječji participativni proračun u iznosu od 19.543,20 kn za nabavu ormarića za područnu školu Šemnica Gornja.

Prihodi su ostvareni prema planu.

*Pomoći*

Izvor financiranja Pomoći obuhvaća pomoći iz nenadležnog proračuna.

U okviru ovog izvora ostvareni su ukupni prihodi od 5,823.440,14 kn, a odnose se na prihode za pokriće rashoda poslovanja ostvarene od Ministarstva znanosti i obrazovanja u iznosu od 5,777.537,68 kn i prihode iz općinskog proračuna u iznosu od 34.502,65 kn.

Prihodi za nabavu nefinancijske imovine ostvareni su od Ministarstva znanosti i obrazovanja u iznosu 11.400,00 kn za nabavu knjiga za šk. Knjižnicu i višegodišnjih udžbenika za učenike.

Prihodi iz općinskog proračuna za prehranu učenika slabijeg imovinskog stanja ostvareni su manje od plana budući da općina do kraja godine nije doznačila sredstva za razdoblje rujan -prosinac 2022. godine.

*Prihodi za posebne namjene*

Prihodi za posebne namjene obuhvaćaju prihode ostvarene od uplata učenika za školsku kuhinju, izlete, terensku nastavu, osiguranje od nezgode i sl. i ostvareni su u iznosu od 196.946,41 kn i ostale prihode – od osiguranja za naknadu štete, od Županijskog sportskog saveza za Projekt sportski praznici, te prihode od Crvenog križa – dio solidarnosti i sl. u iznosu od 77.380,52 kn.

*Vlastiti prihodi*

Vlastiti prihodi ostvareni su u iznosu od 9.980,00 kn što iznosi 83,17% od plana, a obuhvaćaju prihode od prodaje proizvoda učeničke zadruge, prihode od prodaje otpadnog papira, te prihode od najma školskog prostora. Planirani prihodi od najma školske sportske dvorane nisu ostvareni u potpunosti prema planu zbog nešto slabijeg interesa.

*Donacije*

Donacije su ostvarene u skladu sa planom. Ostvarene su donacije od Županijskog sportskog saveza – sportska oprema u iznosu od 2.137,09 kn i donacija Adriatic osiguranja u iznosu od 2.200,00 – za nabavu projektora.

*Prihodi od nefinancijske imovine*

Prihodi od nefinancijske imovine ostvareni su u skladu sa planom i to u iznosu od 254,56 kn što predstavlja 35% od prodaje stanova na kojima postoji stanarsko pravo – konačna otplata.

**Rashodi poslovanja**

Rashodi poslovanja iskazani su po programima.

Program 1000 – Osnovno obrazovanje – zakonski standard obuhvaća decentralizirana sredstva K-Z županije, dok program 1003 Dopunski nastavni i vannastavni programi obuhvaćaju sve ostale izvore financiranja koji su planirani u poslovanju škole.

*Program 1000 osnovno obrazovanje – zakonski standard*

U okviru ovog programa iskazani su rashodi poslovanja u iznosu od 312.677,21 kn što je 1,12% više od plana dok su istovremeno ostvareni rashodi za nabavu nefinancijske imovine u iznosu od 1.536,79 kn što iznosi cca 30% planiranih rashoda. Planirana sredstva za nabavu nefinancijske imovine preusmjerena su za pokriće rashoda poslovanja koji su zbog povećanja cijena znatno porasli.

*Program 1003 Dopunski nastavni i vannastavni program škola*

Rashodi poslovanja iskazani kroz izvor Opći prihodi i primici odnose se na rashode financirane iz dopunskih sredstava K-Z županije (natjecanja, Projekt Zalogajček, rad-e-tehničara, provedba građanskog odgoja, usluge tekućeg održavanja opreme i slično. Ovi rashodi ostvareni su gotovo u cijelosti prema planu prema planiranim projektima i aktivnostima.

Što se tiče rashoda financiranih iz izvora pomoći – Ministarstvo znanosti i općina nema značajnijih odstupanja u odnosu na plan.

Izdaci za prekovremeni rad financirani od Ministarstva nešto su veći u odnosu na plan zbog neplaniranih kraćih bolovanja učitelja i potrebe uvođenja prekovremenog rada zbog kontinuiteta nastave.

Ukupni izdaci – izvor Pomoći veći su od ostvarenih prihoda po ovom izvoru financiranja jer je dio rashoda financiran iz prenesenog viška prihoda 2022. godine u iznosu od 13.101,07 kn (izdaci za projekte vezane za školsku, a ne kalendarsku godinu).

Izdaci vezani iz izvor Posebne namjene najvećim dijelom odnose se na izdatke za namirnice i ostale izdatke vezane za školsku kuhinju, te izdatke vezane za izlete, prijevoz na terensku nastavu i slično.

Određena odstupanja u planu nastala su zbog prenošenja određenih aktivnosti u drugo obrazovno razdoblje – drugu kalendarsku godinu.

Rashodi vezani iz izvor Vlastiti prihodi ostvareni su u manjem iznosu u odnosu na plan budući da u toku izvještajnog razdoblja nisu utrošena sredstva viška prihoda iz prethodnih godina i ostao je neutrošen dio sredstava od učeničke zadruge.

Izdaci vezani za izvor donacije realizirani su prema planu – evidentirani su rashodi za doniranu sportsku opremu i nabavljena je oprema – projektor.

Iz prihoda od prodaje nefinancijske imovine , prema planu nabavljene su knjige za školsku knjižnicu.

Predsjednica Šk. Odbora:

Kristina Husarek